دا اسم مبارک نا بارو اٹ منہ سِفت نوشتہ کرینو
-1 ملا علی قاریؒ تینا کتاب مرقات شرح مشکوٰة کتاب اسماءاللہ تعالیٰ نا جلد 5 نا 98 میکو پنہ غا نوشتہ کرینے:
”المغنی الذی یغنی من یشاءمن عبادہ بما یشائ۔ و قیل ھو الذی اغنی خواص عبادہ عما سواہ بان لم یبق لھم حاجہ الا الیہ“
مَٹ: ”المغنی جل جلالہ ہمو ذات ءِ ہرا تینا بندغ آتیان ہراسٹ ءِ کہ خواہس و انت گڑاسیٹ کہ خواہس غنی کیک، و بھاز عالم دینک پارینو کہ ”المغنی جل جلالہ ہمو ذات ءِ پارہ ہرا تینا خاص انگا بندغ آتے تینے آن بیدس ایلو کل آن بے پرواہ کے کہ اوفک تینا اللہ غان بیدس پین کس انا محتاج مفس۔“
امام ابن کثیرؒ
”ووجدک عائلا فاغنی“
نا تفسیر اٹ نوشتہ کرینے کہ گویا اللہ پاک فرمائفک کہ اے کنا نبی محمد نی غریب ئسسہ، و عیال نا ہم بھاز ئس، و ای نے داخہ بھاز نعمت تسٹ کہ اسٹ نا ہم محتاج متویس۔
اللہ پاک تینا پاک آ نبی ءِ غریبی ٹی صبر و غنی گری ٹی شکر، دا ہڑتوم آ درجہ غاتے عنایت کرے۔
از ابن الحسن ابابکی
